《题侯贰守归去来辞画 其十一》
元代·陈颢

不为三径荒，决志亦念归。归来身我有，悟昨事皆非。

晨兴出门去，放迹信杖藜。寻壑既窈窕，经丘复逶迤。

于焉乐吾乐，舍此复何之。

作者简介：（1264—1339）元清州人，字仲明。稍长，入京师，从王磐习金典章，又从安藏习诸国语。因安藏荐入宿卫，从爱育黎拔力八达于藩府。仁宗入定内难，迎武宗，皆预谋。仁宗即位，特拜集贤大学士，与闻政事，科举之行，赞助之力尤多。仁宗卒，辞官家居。文宗立，复起为大学士。卒谥文忠。